વડોદરાઃ શહેરના ગોત્રી રોડ પર ઈસ્કોન હાઈટ્સ નજીક સ્કૂલ રિક્ષાએ ટક્કર મારી છે. આ અકસ્માતમાં ડ્રાઈવર સહિત 5 વિદ્યાર્થીઓ ઘાયલ થયા છે જેમને સારવાર માટે ખાનગી હોસ્પિટલમાં ખસેડવામાં આવ્યા છે. અકસ્માતમાં ઘાયલ થયેલા વિદ્યાર્થીઓ ઈલોરાપાર્ક આનંદ વિદ્યાવિહાર સ્કૂલમાં ભણે છે. જે કારણે સ્કૂલ રિક્ષાને ટક્કર મારી છે તે કારનો ચાલક ધુવારણ સ્થિત ગુજરાત સ્ટેટ ઈલેક્ટ્રીકલ કોર્પોરેશન લીમિટેડમાં આસિસ્ટન્ટ એન્જિનિયર હોવાનું જાણવા મળી રહ્યું છે.